**Essi ja Elmeri Syntiinlankeemus**

* **ennen opetusta**

Elmeri: Moi Essi! Mitä sä unelmoit? Näytät siltä kuin näkisit silmilläsi jotain tosi hienoa.

**Essi: Moikka! Mä vaan ihailen, miten kaunis onkaan tää syksyinen luonto. Vähänkö hienoa, miten kauniin ja hyvän maailman Jumala on meille luonut.**

Elmeri: Mun mielestä syksyinen luonto on kauhean ankea, kun kaikki kuolee.

**Essi: Mut mun mielestä on niin kaunista, kun on keltaisia ja punaisia lehtiä ja kylläpä jotkut kukatkin vielä syksyllä kukkii.**

Elmeri: Totta, mut ootko sä oikeesti sitä mieltä, että tää maailma on hyvä?

**Essi: Totta kai! Ajattele nyt ystäviä, ruokaa, kiva koti, koulu, mukavia harrastuksia; mikä nyt voisi niin huonosti olla?**

Elmeri: Mä just kuulin yhet radiouutiset, missä kerrottiin taas sodista ja muista kauheuksista maailmalta. Ja oli Suomessakin taas sattunut joku paha kolari. Mitä sä niistä tuumaat?

**Essi: Niin no… Jos noin ajattelet, niin kyllähän joka päivä tapahtuu jotain pahaa, mutta ne tuntuu niin vieraalta, kun ne tapahtuu aina jossain kaukana.**

Elmeri: Tapahtuu sitä lähempänäkin, ainakin meidän koulussa. Just eilen näin kuinka nelosluokan Patea kiusattiin. Ja tiedätkö, mua harmittaa ihan hirveesti, kun mä itse olin eilen tottelematon meidän iskälle.

**Essi: No, itseasiassa en minäkään tainnut kovin kauniisti sanoa naapurin Ellille eilen, kun se pyysi multa mun polkupyörää lainaksi, kun hällä ei omaa pyörää... Enkä edes antanut pyörääni hälle.**

Elmeri: Niin, ei taideta olla itsekään yhtään sen parempia kuin muut.

**Essi: Elmeri; mistähän se johtuu, että meidän maailmassa on niin paljon pahuutta, kun Jumala loi kaiken hyväksi?**

Elmeri: En mä tiedä. Ois niin mahtavaa, kun kaikki vois olla ystäviä ja eikä ois mitään kipuja tai harmeja.

**Essi: Niinpä, mutta nyt meidän kyllä pitää mennä, että ehditään kuuntelemaan tän illan raamattuopetusta.**

Elmeri: Jeps, mennään!

**Essi ja Elmeri Syntiinlankeemus**

* **opetuksen jälkeen**

Elmeri: Nyt mä ymmärrän, miksi maailmassa ja minunkin elämässä on niin paljon vääryyttä.

**Essi: Niin, se johtuu siitä syntiinlankeemuksesta. Meistä jokainen on syntinen ja tarvitaan anteeksiantamusta.**

Elmeri: Onneksi Jumala rakastaa meitä kuitenkin tällaisina syntisinäkin ja tahtoo auttaa meitä.

**Essi: Joo ja se oli ihan huikeen hienoa, että pian sen jälkeen, kun Aadam ja Eeva olivat rikkoneet sen Jumalan käskyn, niin Jumala lupasi lähettää pelastajan, Jeesuksen.**

Elmeri: Ja Jumala vielä piti sen lupauksen, vaikka kuluikin tuhansia vuosia, ennen kuin Jeesus tuli.

**Essi: Voitko Elmeri kuvitella, kuinka paljon Jeesuksen täytyy oikeesti rakastaa mua ja sua, kun hän oli valmis kärsimään rangaistuksen joka oikeesti kuuluis meille?**

Elmeri: Ei sitä järki käsitä. Mut onneksi saadaan uskoa ja luottaa, että minun ja sinun synnit on anteeksiannettu Jeesuksen ristinkuoleman tähden.

**Essi: Ja me saadaan vaan kiittää Jeesusta! Ja iloita tästä elämästä ihan vapaina, niin ettei minkään tarvitse painaa meidän mieltä.**

Elmeri: Anteeksiantamus ja pääsy taivaaseen Jumalan luokse, on kyllä paras lahja mitä ikinä voidaan saada.

**Essi: Aatteleppa oikeesti, että kun uskot Jeesukseen, saat joka hetki elää Kaikkivaltiaan Jumalan kanssa. Hän iloitsee susta, hän auttaa ja rohkaisee sua, varjelee ja antaa kaiken mitä sä elämään tarvitset.**

Elmeri: Niinpä! Mut mä lähden nyt kotiin ja pyydän iskältä anteeksi eilistä. Pitää rukoilla, että miten voisi auttaa sitä Patea, jota kiusataan.

**Essi: Hyvä Elmeri! Mä muistan sua rukouksin. Taidan myös itse käydä Ellin luona ja pyytää anteeksi pahoja sanojani. En tahdo olla niin ilkeä hälle.**

Elmeri: Muistetaan se, että synnin palkka on kyllä kuolema, mutta Jumalan armolahja on meille iankaikkinen elämä Jeesuksessa.

**Essi: Jeps, se on maailman paras uutinen, sillä Jeesus on paras!**